ᱵᱚᱴᱷᱤᱱᱰᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱵᱚᱴᱷᱤᱱᱰᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱟᱧᱡᱟᱵᱽ ᱨᱮᱱᱟᱜ ᱵᱚᱴᱷᱤᱱᱰᱟ ᱨᱮ ᱢᱮᱱᱟᱜᱼᱟ ᱾

ᱚᱱᱚᱝ
ᱵᱚᱴᱷᱤᱱᱰᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱒᱐᱖.᱖᱕᱔ ᱢᱤᱴᱚᱨ (᱖᱗᱘.᱐᱐ ᱯᱷᱩᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ ᱵᱤ.ᱴᱤ.ᱟᱭᱤ. ᱠᱳᱰ ᱮ ᱧᱟᱢ ᱟᱠᱟᱫᱼᱟ ᱾

ᱵᱚᱴᱷᱤᱱᱰᱟ ᱫᱚ ᱟᱢᱵᱟᱞᱟ ᱨᱮᱞᱣᱮ ᱰᱤᱵᱤᱡᱚᱱ ᱨᱮ "ᱮ ᱛᱷᱚᱠ" ᱥᱴᱮᱥᱚᱱ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ ᱾ ᱵᱚᱴᱷᱤᱱᱰᱟ ᱫᱚ ᱱᱟᱶᱟ ᱫᱤᱞᱞᱤ, ᱪᱚᱱᱰᱤᱜᱚᱲ, ᱡᱚᱞᱚᱱᱫᱷᱚᱨ, ᱟᱢᱵᱟᱞᱟ ᱪᱷᱟᱣᱟᱬᱤ, ᱯᱟᱱᱤᱯᱚᱛ, ᱠᱚᱞᱠᱟᱛᱟ, ᱞᱚᱠᱷᱱᱚᱣ, ᱡᱚᱭᱯᱩᱨ, ᱯᱟᱴᱱᱟ, ᱚᱦᱢᱚᱫᱟᱵᱟᱫᱽ, ᱜᱩᱣᱟᱦᱟᱴᱤ, ᱡᱟᱹᱢᱢᱩ, ᱩᱫᱷᱚᱢᱯᱩᱨ, ᱟᱢᱨᱤᱛᱥᱚᱨ, ᱰᱤᱵᱽᱨᱩᱜᱚᱲ, ᱡᱷᱟᱸᱥᱤ, ᱦᱟᱡᱩᱨ ᱥᱟᱦᱤᱵᱽ ᱱᱟᱱᱫᱮᱲ, ᱵᱷᱚᱯᱟᱞ, ᱢᱩᱢᱵᱟᱭ, ᱞᱩᱫᱷᱤᱭᱟᱱᱟ, ᱥᱨᱤ ᱢᱚᱛᱟ ᱵᱚᱭᱥᱱᱚ ᱫᱮᱵᱤ ᱠᱟᱴᱨᱟ, ᱡᱚᱫᱷᱯᱩᱨ, ᱦᱚᱨᱤᱫᱣᱟᱨ, ᱵᱤᱠᱟᱱᱮᱨ, ᱞᱩᱰᱤᱝᱜᱟᱢ, ᱨᱟᱢᱯᱩᱨ, ᱯᱟᱴᱤᱭᱟᱞᱟ, ᱤᱞᱟᱦᱟᱵᱟᱫᱽ, ᱨᱚᱛᱞᱚᱢ, ᱠᱚᱴᱟ ᱮᱢᱟᱱ ᱞᱮᱠᱟᱱ ᱥᱟᱱᱟᱢ ᱢᱩᱬᱩᱛ ᱥᱚᱦᱚᱨ ᱠᱷᱚᱱ ᱨᱮᱞ ᱦᱚᱛᱮᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱢᱮᱱᱟᱜᱼᱟ ᱾ ᱵᱚᱴᱷᱤᱱᱰᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱠᱚᱧᱮ ᱨᱮᱞᱣᱮ ᱨᱮᱱᱟᱜ ᱫᱤᱞᱞᱤ-ᱯᱷᱤᱨᱚᱡᱽᱯᱩᱨ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜ ᱢᱤᱫ ᱢᱩᱬ ᱡᱚᱸᱠᱥᱚᱱ ᱟᱨ ᱴᱟᱨᱢᱤᱱᱟᱞ ᱠᱟᱱᱟ ᱾ ᱚᱜᱚᱥᱴ ᱒᱐᱑᱘ ᱨᱮ ᱵᱚᱴᱷᱤᱱᱰᱟ ᱨᱮᱞᱣᱮ ᱥᱴᱮᱥᱚᱱ ᱯᱩᱨᱟᱹ ᱤᱞᱮᱠᱴᱨᱤᱯᱷᱤᱞᱰ ᱨᱮᱞᱣᱮ ᱥᱴᱮᱥᱚᱱ ᱵᱮᱱᱟᱣ ᱮᱱᱟ ᱾

ᱱᱟᱜᱟᱢ
ᱨᱟᱡᱽᱯᱩᱛᱟᱱᱟ-ᱢᱟᱞᱣᱟ ᱨᱮᱞᱣᱮ ᱫᱚ ᱑᱘᱘᱔ ᱥᱟᱞ ᱨᱮ ᱑᱐᱐ ᱢᱤᱞᱤᱢᱤᱴᱚᱨ (᱓ ᱯᱷᱤᱴ ᱓+᱓ᱹ᱘ ᱤᱸᱪ) ᱚᱥᱟᱨ ᱢᱤᱴᱚᱨ-ᱜᱮᱡᱽ ᱫᱤᱞᱞᱤ-ᱨᱮᱣᱟᱰᱤ ᱞᱟᱭᱤᱱ ᱫᱚ ᱵᱚᱴᱷᱤᱱᱰᱟ ᱫᱷᱟᱹᱨᱤᱡ ᱵᱟᱲᱦᱟᱣ ᱮᱱᱟ ᱾ ᱑᱙᱙᱔ ᱥᱟᱞ ᱨᱮ ᱵᱚᱴᱷᱤᱱᱰᱟ-ᱨᱮᱣᱟᱲᱤ ᱢᱤᱴᱚᱨ-ᱜᱮᱡᱽ ᱞᱟᱭᱤᱱ ᱫᱚ ᱑᱖᱗᱖ ᱢᱤᱞᱤᱢᱤᱴᱚᱨ (᱕ ᱯᱷᱤᱴ ᱖ ᱤᱸᱪ) ᱟᱨ ᱕ ᱯᱷᱤᱴ ᱖ ᱤᱸᱪ (᱑᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱮᱱᱟ ᱾ ᱒᱐᱐᱓ ᱥᱮᱨᱢᱟ ᱫᱷᱟᱹᱨᱤᱡ ᱵᱚᱴᱷᱤᱱᱰᱟ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱮᱯᱟᱨᱤ ᱢᱤᱴᱚᱨ-ᱜᱮᱡᱽ ᱨᱮᱞᱣᱮ ᱡᱚᱸᱠᱥᱚᱱ ᱛᱟᱦᱮᱸ ᱠᱟᱱᱟ ᱾

ᱥᱟᱢᱟᱝ ᱯᱟᱧᱡᱟᱵᱽ ᱨᱮᱞᱣᱮ ᱠᱚᱢᱯᱟᱹᱱᱤ ᱫᱚ ᱑᱘᱙᱗ ᱥᱟᱞ ᱨᱮ ᱫᱤᱞᱞᱤ-ᱵᱚᱴᱷᱤᱱᱰᱟ-ᱥᱟᱢᱥᱚᱛᱟ ᱞᱟᱭᱤᱱ ᱮ ᱵᱮᱱᱟᱣ ᱞᱮᱫᱼᱟ ᱾

᱑᱙᱐᱑-᱑᱙᱐᱒ ᱥᱮᱨᱢᱟ ᱨᱮ ᱡᱚᱫᱷᱯᱩᱨ-ᱵᱤᱠᱟᱱᱮᱨ ᱨᱮᱞᱣᱮ ᱦᱚᱛᱮᱛᱮ ᱢᱤᱴᱚᱨ-ᱜᱮᱡᱽ ᱡᱚᱫᱷᱯᱩᱨ-ᱵᱤᱠᱟᱱᱮᱨ ᱞᱟᱭᱤᱱ ᱫᱚ ᱵᱚᱴᱷᱤᱱᱰᱟ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱾ ᱛᱟᱭᱚᱢ ᱛᱮ ᱱᱚᱣᱟ ᱫᱚ ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱮᱱᱟ ᱾

ᱵᱮᱵᱚᱥᱛᱟ ᱠᱚ
ᱵᱚᱴᱷᱤᱱᱰᱟ ᱨᱮᱞᱣᱮ ᱥᱴᱮᱥᱚᱱ ᱨᱮ ᱵᱟᱨᱭᱟ ᱰᱚᱵᱚᱞ ᱵᱮᱰ ᱵᱟᱱᱟᱣ ᱟᱠᱟᱱ ᱱᱚᱱ-ᱮᱥᱤ ᱨᱤᱴᱟᱨᱤᱝ ᱚᱲᱟᱜ ᱢᱮᱱᱟᱜᱼᱟ, ᱡᱟᱦᱟᱸ ᱨᱮᱱᱟᱜ ᱒᱔ ᱴᱟᱲᱟᱝ ᱞᱟᱹᱜᱤᱫ ᱑᱐᱐ ᱴᱟᱠᱟ ᱢᱮᱱᱟᱜᱼᱟ ᱾ ᱵᱚᱴᱷᱤᱱᱰᱟ ᱨᱮᱞᱣᱮ ᱥᱴᱮᱥᱚᱱ ᱨᱮ ᱮᱴᱟᱜ ᱥᱩᱵᱤᱫᱷᱟ ᱠᱚᱫᱚ ᱦᱩᱭᱩᱜ ᱠᱟᱱᱟ: ᱩᱢᱩᱜ ᱨᱮᱱᱟᱜ ᱥᱩᱵᱤᱫᱷᱟ ᱥᱟᱶᱛᱮ ᱣᱮᱴᱤᱝ ᱚᱲᱟᱜ (ᱪᱮᱛᱟᱱ ᱟᱨ ᱫᱚᱥᱟᱨ ᱛᱷᱚᱠ ᱞᱟᱹᱜᱤᱫ ᱵᱷᱮᱜᱟᱨ ᱵᱷᱮᱜᱟᱨ, ᱟᱨ ᱠᱚᱲᱟ ᱟᱨ ᱠᱩᱲᱤ ᱠᱚ ᱞᱟᱹᱜᱤᱫ ᱵᱷᱮᱜᱟᱨ ᱵᱷᱮᱜᱟᱨ), ᱡᱚᱢ ᱧᱩ ᱚᱲᱟᱜ, ᱠᱮᱞᱚᱠ ᱨᱩᱢ, ᱯᱚᱛᱚᱵ ᱟᱨ ᱞᱟᱹᱠᱛᱤᱭᱟᱱ ᱡᱤᱱᱤᱥ ᱨᱮᱱᱟᱜ ᱥᱴᱚᱞ, ᱫᱤᱥᱩᱣᱟᱹ ᱯᱷᱚᱱ ᱟᱨ ᱤᱱᱴᱟᱨᱱᱮᱴ ᱥᱩᱵᱤᱫᱷᱟ, ᱫᱟᱜ ᱠᱩᱞᱟᱨ ᱟᱨ ᱯᱮ ᱮᱸᱰ ᱭᱩᱡᱽ ᱴᱚᱣᱞᱮᱴ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
ᱵᱚᱴᱷᱤᱱᱰᱟ ᱨᱮ ᱨᱮᱞᱜᱟᱹᱰᱤ ᱠᱚ

ᱛᱷᱚᱠ:ᱵᱚᱴᱷᱤᱱᱰᱟ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱢᱵᱟᱞᱟ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱵᱚᱴᱷᱤᱱᱰᱟ ᱨᱮ ᱥᱟᱜᱟᱲᱚᱢ